'U jume Réne (ind'ô tedesche Rhein, ind'ô frangese Rhin, ind'ô olannese Rijn, ind'ô romance Rain) jè, cu 1 236 km, une de le jume cchiù longhe d'Europe. 'U nome sue avène da 'na radice celteche, me angore apprìme indoeuropèe, ca segnefeche ""scorrere"". 'Nzime a 'u Danubie ccrejàve 'a cchiù granna vanne 'u confine settendrionale de lle 'Mbere romane e jè state, fine da quidde timbe, 'nu corse d'acque navigabbele 'mbortande assaje, ausate p'u commerce ed 'u trasporte de le merce fine ind'ô côre d'u continènde. 'A navegazione sus a 'u jume jè regolate d'a Convenzione p'a navegazione sus a 'u Réne, firmate a Mannheim 'u 17 ottommre 1868, 'mbrà 'u Granducate de Baden, 'u Regne de Bavière, 'a Frange, 'u Granducate de Hessen, le Pajèsere Vasce e 'a Prussie.